Dag Frølands debuterte som profesjonell artist og revyforfatter som sekstenåring på Cabarethallen i Göteborg, med en parodi på den svenske revy- og viseartisten Karl Gerhard. Nummeret ble hentet til Chat Noirs 50-årsjubileum i 1962. Som nittenåring i 1964 ble han sendt til London av NRK for å intervjue dramatikeren sir Noël Coward. I 1966 oversatte han Gaetano Donizettis opera til norsk for Den norske Opera. I 1967 spilte han inn sin versjon av «Du skal få en dag i mårå» (melodi: Otto Nielsen, tekst: Alf Prøysen) på singleplate for Odeon. Året etter spilte Stordahl og Engedahl inn Frølands komposisjon «Vi har tro på et varmere klima» på singleplate for Odeon. I 1968 utkom også barneplaten I 1969 spilte Anita Hegerland inn Frølands sang «Det er mammas dag i dag»; innspillingen ble gitt ut på singelplate (Nor-Disc NOR 201). Han skrev tekster og melodier til flere kjente plateartister, deriblant en rekke barnesanger til Anita Hegerland og Eivind Løberg.